Document ID: 32013R0238

KOMISIJAS ĪSTENOŠANAS REGULA (ES) Nr. 238/2013
(2013. gada 15. marts),
ar ko groza Īstenošanas regulu (ES) Nr. 481/2012 attiecībā uz augstas kvalitātes liellopu gaļas autentiskuma apliecību derīguma termiņu
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu un 148. pantu saistībā ar 4. pantu,
tā kā:
(1)
Komisijas 2012. gada 7. jūnija Īstenošanas regulā (ES) Nr. 481/2012, ar ko nosaka noteikumus tarifa kvotas pārvaldīšanai augstas kvalitātes liellopu gaļai (2), ar Padomes Regulu (EK) Nr. 617/2009 (3) atvērtās kvotas pārvaldības metode mainīta no vienlaicīgas pārbaudes uz pārvaldību rindas kārtībā. Īstenojot minētās kvotas pārvaldību rindas kārtībā, vairs nav importa licenču, kuru derīguma termiņš beidzas katra importa gada 30. jūnijā, tāpēc ir lietderīgi atcelt autentiskuma apliecību derīguma termiņu, kas beidzas 30. jūnijā. Tā vietā būtu jānosaka trīs mēnešu termiņš no minēto apliecību izdošanas dienas tāpat kā citām augstas kvalitātes liellopu gaļas tarifa kvotām.
(2)
Īstenošanas regulas (ES) Nr. 481/2012 II pielikuma prasībās par produktiem, kam piemēro attiecīgo preferenciālo tarifa kvotu, skaidrības labad ir jānorāda, uz kādiem liellopiem attiecas Savienības liemeņu klasifikācijas sistēma, kas dara tos piemērotus “augstas kvalitātes liellopu gaļas” iegūšanai.
(3)
Tādēļ Īstenošanas regula (ES) Nr. 481/2012 būtu attiecīgi jāgroza.
(4)
Juridiskās noteiktības labad jaunajam autentiskuma apliecību derīguma termiņam nevajadzētu attiekties uz autentiskuma apliecībām, kas izdotas pirms šīs regulas stāšanās spēkā.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Īstenošanas regulu (ES) Nr. 481/2012 groza šādi:
1)
regulas 3. panta 7. punktu aizstāj ar šādu:
“7. Autentiskuma apliecības derīguma termiņš ir trīs mēneši no tās izdošanas dienas.”;
2)
regulas II pielikuma 1. zemsvītras piezīmi aizstāj ar šādu:
“(1)
Šajās prasībās tiek pieņemts, ka teles un vērši ir “liellopi”, kā definēts Regulas (EK) Nr. 1234/2007 III pielikuma IV daļas 1. punktā, un tas atbilst attiecīgi E un C kategorijai, kas definētas minētas regulas V pielikuma A daļā.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro autentiskuma apliecībām, ko izdod no šīs regulas spēkā stāšanās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 15. martā

Labels: 3
17